Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Go ya ka Dinaga
Molatong wo wa moswananoši go Russia ya mehleng yeno, Dihlatse tša Jehofa * tše 16 tšeo di lego Taganrog kua Russia di pharwa ka molato wa bosenyi ka ge di bokana go dira mediro ya tšona ya bodumedi. * Ge e ba di ka bonwa molato, di ka lefišwa diranta tše ka bago tše 100 000 goba maemong a mangwe tša golegwa mengwaga e ka bago e seswai. Dihlatse tše tše 16 di laetšwe gore di se tloge Taganrog go fihlela ge kgoro ya tsheko e dira phetho.
Bodumedi bja Dihlatse tša Jehofa bo tsebja lefaseng ka bophara. Molao wa Motheo wa Russia le Tumelelano ya Yuropa ya Ditokelo tša Batho di kgonthišetša tokologo ya bodumedi. Lefaseng ka bophara dikgoro tše phagamego tša ditsheko di kgonthišeditše gore Dihlatse tša Jehofa le tšona di swanetše go ba le tokelo ye. Lega go le bjalo, bahlankedi ba mmušo kua Taganrog ba nagana gore Dihlatse ga di swanelwe ke tokelo ye.
Tsheko ya molato wa bosenyi e sa tšwela pele gomme go letetšwe gore phetho e dirwe ka May ka morago ga ge kgoro ya tsheko e hlahlobile molato wo. Ge e ba kgoro ya tsheko e dira phetho ya go golega Dihlatse tše tše 16, gona se se tla bea tokologo ya Dihlatse tša Jehofa tše di fetago tše 800 kotsing kua Taganrog. Le gona e ka ba mohlala wa melato yeo e fegilwego ya Dihlatse tšeo di lego dileteng tše dingwe tša Russia.
Grigory Martynov, mmoleledi wa Dihlatse tša Jehofa kua Russia, o itše: “Go šitiša ga mmušo tokologo ya bodumedi ga go hlokagale. Dihlatse tša Jehofa ga di kotsi setšhabeng e bile ga di bee tšhireletšego ya Mmušo wa Russia kotsing. Tlaišo ye le go swarwa gampe di direga feela ka gobane ke Dihlatse tša Jehofa.”
^ ser. 2 Hlokomela gore ke feela ba 10 go ba 16 bao ba tšweletšego seswantšhong sa ka godimo.
^ ser. 5 Ga e sa le go tloga ka December 8, 2009, phethong yeo e dirilwego ke Kgorokgolo ya Tsheko ya Mmušo wa Russia, maphodisa a ile a golega Dihlatse tše di fetago tše 1 600, gomme a thibela dipuku le dipukwana tše fetago tše 70 tša bodumedi tšeo go thwego di fišegela bodumedi ka mo go feteletšego, a šwahlela le go phuruphutša magae a Dihlatse a fetago a 171 go akaretša le mafelo a borapedi, ke moka a šitiša ditirelo tše 69 tša bodumedi.
Dikgatišo tše di Lego Gona